Martin Ernstsen

Martin Ernstsen (født 1982) er en norsk tegneserieskaper og illustratør. Han er utdannet med mastergrad i Storytelling ved  Konstfack i Stockholm.

 Karriere  
Ernstsen debuterte i 2007 med det surrealistiske tegneserieheftet Nissefugl. Senere har han gitt ut tegneserier i flere sjangre. Fugløya fra 2009 er en tett fortalt studie av to menn utstasjonert på et gammelt fyr på en øy langt ute i havgapet, mens Kodok’s run fra 2011 er en fabelhistorie hvor tegneseriemediets fortellertekniske grenser utforskes. 

Eremitt fra 2012 er en barndomsskildring om en gutt som tilbringer sommerferien hos bestemor i Nord-Norge. Boken har blitt oversatt til polsk, finsk og svenskOm Eremitt fra Martin Ernstsens egen hjemmeside. .

Han debuterte som barnebokforfatter med myldreboken Hvor er Albert? i 2013.

Martin Ernstsen har også markert seg med bidrag i flere antologier både i Norge (blant annet Forresten og Fett) og internasjonalt (blant annet Allt För Konsten, Canicola, Kuti Kuti og Nobrow)Martin Ernstsens egen oversikt over korte serier. . 

Han har også gitt ut en rekke egenproduserte fanziner. Blant annet har han gitt ut flere utgaver av den selvbiografiske dagboktegneserien Du snakker med feil person / You're Talking with the Wrong PersonFanziner fra Martin Ernstsens egen hjemmeside. .

 Utgivelser (utvalg) 
 2007: Nissefugl, Jippi forlag
 2008: Ugler 1, Jippi forlag
 2009: Ugler 2, Jippi forlag
 2010: Fugløya, Jippi forlag
 2011: Kodok’s run, Jippi forlag
 2012: Eremitt, utgitt på Jippi forlag
 2012: Syklus, tegninger av Kilian Eng, Jippi forlag
 2013: Hvor er Albert?, Cappelen Damm
 2014: Du snakker med feil person, Jippi forlag
 2015: Fillip flipper ut, Cappelen Damm
 2019: Sult, Minuskel forlag
 2023: Men hvem er du?, Gyldendal

 Priser og utmerkelser 
 2013 Årets vakreste bøker – gull i kategorien tegneserier for EremittÅrets vakreste bøker 2013.
 2019 Brageprisen  i åpen klasse, kategorien billedbøker for voksne og barn, for Sult

 Referanser 

 Eksterne lenker 

 Hjemmeside
 Jippi forlag om Martin Ernstsen
 Månedens illustratør i april 2017 på Norsk barnebokinstitutts nettpresentasjon 

Kategori:Norske tegneserieskapere
Kategori:Norske illustratører
Kategori:Fødsler i 1982
Kategori:Vinnere av Brageprisen